CELEX: 32012R0519
Language: et
Date: 2012-06-19 00:00:00
Title: Komisjoni määrus (EL) nr 519/2012, 19. juuni 2012 , millega muudetakse Euroopa Parlamendi ja nõukogu määruse (EÜ) nr 850/2004 (püsivate orgaaniliste saasteainete kohta) I lisa  EMPs kohaldatav tekst

20.6.2012   
            
            
               ET
            
            
               Euroopa Liidu Teataja
            
            
               L 159/1
            
         KOMISJONI MÄÄRUS (EL) nr 519/2012,
   19. juuni 2012,
   millega muudetakse Euroopa Parlamendi ja nõukogu määruse (EÜ) nr 850/2004 (püsivate orgaaniliste saasteainete kohta) I lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 850/2004 (püsivate orgaaniliste saasteainete kohta ning millega muudetakse direktiivi 79/117/EMÜ), (1) eriti selle artikli 14 lõikeid 1 ja 3,
   ning arvestades järgmist:
   
               (1)
            
            
               Määrusega (EÜ) nr 850/2004 on ühenduse õigusesse üle võetud kohustused, mis on sätestatud püsivate orgaaniliste saasteainete Stockholmi konventsioonis (edaspidi „konventsioon”), mis on heaks kiidetud nõukogu 14. oktoobri 2004. aasta otsusega 2006/507/EÜ, mis käsitleb püsivate orgaaniliste saasteainete Stockholmi konventsiooni sõlmimist Euroopa Ühenduse nimel, (2) ning piiriülese õhusaaste kauglevi 1979. aasta konventsiooni juurde kuuluvas püsivaid orgaanilisi saasteaineid käsitlevas 1998. aasta protokollis (edaspidi „protokoll”), mis on heaks kiidetud nõukogu 19. veebruari 2004. aasta otsusega 2004/259/EÜ, millega sõlmitakse Euroopa Ühenduse nimel piiriülese õhusaaste kauglevi 1979. aasta konventsiooni protokoll püsivate orgaaniliste saasteainete kohta (3).
            
         
               (2)
            
            
               Piiriülese õhusaaste kauglevi konventsiooni täitevorgan otsustas 14.–18. detsembrini 2009 toimunud 27. istungjärgul lisada heksaklorobutadieeni (4) ning polüklooritud naftaleenid ja lühikese ahelaga klooritud parafiinid (edaspidi „SCCPd” (short-chain chlorinated paraffins)) (5) protokolli.
            
         
               (3)
            
            
               Piiriülese õhusaaste kauglevi konventsiooni täitevorgani otsuste arvessevõtmiseks on vaja ajakohastada määruse (EÜ) nr 850/2004 I lisa B osa, et kanda sellesse kolm uut protokollis loetletud ainet.
            
         
               (4)
            
            
               Ühenduses kehtivad SCCPde turuleviimise ja kasutamise piirangud on sätestatud Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) (6) XVII lisas. Olemasolev SCCPde piirang ELis hõlmab ainult kahte kasutusala ja seega on selle reguleerimisala palju kitsam konventsiooni täitevorgani otsusega SCCPde suhtes kehtestatud piirangu reguleerimisalast. Käesoleva määrusega tuleks seepärast laiendada SCCPde piirangut ELis ja keelata nende tootmine, turuleviimine ja kasutamine, välja arvatud kaks kasutusala, mille suhtes on tehtud erand.
            
         
               (5)
            
            
               Käesoleva määrusega SCCPde jaoks kehtestatud läviväärtust 1 % ei tohiks vaadelda määruse (EÜ) nr 850/2004 artikli 4 lõike 1 punktis b kirjeldatud „tahtmatu jälgsaastena esineva ainena”. On vaja täiendavat teaduslikku analüüsi, enne kui komisjonil kujuneb selge arvamus sisalduse tasemest, mis vastab SCCPde puhul tahtmatu jälgsaastena esineva aine mõistele.
            
         
               (6)
            
            
               SCCPde erandite kohaldamisel tuleks võimaluse korral kasutada parimat võimalikku tehnikat. Komisjon peab jätkama osutatud erandite läbivaatamist ning ohutumate alternatiivsete ainete või tehnoloogiavaldkondade kättesaadavuse hindamist.
            
         
               (7)
            
            
               Konventsiooniosaliste konverents tegi oma viiendal, 25.–29. aprillini 2011 toimunud kohtumisel otsuse SC-5/3 (7) lisada endosulfaan selliste püsivate orgaaniliste saasteainete loetelusse, mis tuleb kogu maailmas kasutusest kõrvaldada, välja arvatud mõned erandid.
            
         
               (8)
            
            
               Otsuse SC-5/3 arvessevõtmiseks on vaja ajakohastada määruse (EÜ) nr 850/2004 I lisa A osa, et kanda sellesse endosulfaan. Ent endosulfaani käsitleti ka komisjoni 2. detsembri 2005. aasta otsuses 2005/864/EL endosulfaani nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta (8). Endosulfaan tuleks seepärast kanda määruse (EÜ) nr 850/2004 I lisa A osasse ilma eranditeta, kuna kõik otsusega SC-5/3 lubatud erandid on seotud endosulfaani kasutamisega taimekaitsevahendina.
            
         
               (9)
            
            
               Tuleb selgitada, et määruse (EÜ) nr 850/2004 artiklis 3 osutatud keeld ei kehti sellistele endosulfaani, heksaklorobutadieeni, polükloronaftaleeni või SCCPsid sisaldavatele toodetele, mis on valmistatud enne käesoleva määruse jõustumist või jõustumise kuupäeval, kuni kuue kuu möödumiseni määruse jõustumise kuupäevast.
            
         
               (10)
            
            
               Samuti tuleb selgitada, et määruse (EÜ) nr 850/2004 artiklis 3 osutatud keeld ei kehti endosulfaani, heksaklorobutadieeni, polükloronaftaleeni või SCCPsid sisaldavatele toodetele, mis on juba kasutuses enne käesoleva määruse jõustumist või jõustumise kuupäeval.
            
         
               (11)
            
            
               On vaja kohandada tehnika arengule viide Euroopa Standardikomitee (CEN) standarditele, mida praegu töötatakse välja seoses perfluorooktaansulfoonhappe ja selle derivaatidega (PFOS), et võimaldada muude samavõrra tulemuslike analüüsimeetodite kasutamist.
            
         
               (12)
            
            
               Käesolevas määruses sätestatud meetmed on kooskõlas nõukogu direktiivi 67/548/EMÜ (9) alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 850/2004 I lisa muudetakse vastavalt käesoleva määruse lisale.
   Artikkel 2
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 158, 30.4.2004, lk 7.
   
      (2)  ELT L 209, 31.7.2006, lk 1.
   
      (3)  ELT L 81, 19.3.2004, lk 35.
   
      (4)  Otsus 2009/1/EÜ.
   
      (5)  Otsus 2009/2/EÜ.
   
      (6)  ELT L 396, 30.12.2006, lk 1.
   
      (7)  SC-5/3 Listing technical endosulfan and its related isomers.
   
      (8)  ELT L 317, 3.12.2005, lk 25.
   
      (9)  EÜT 196, 16.8.1967, lk 1.
   
      LISA
      Määruse (EÜ) nr 805/2004 I lisa muudetakse järgmiselt.
      
                  1.
               
               
                  A osa muudetakse järgmiselt:
                  
                              a)
                           
                           
                              perfluorooktaansulfoonhapet ja selle derivaate (PFOS) käsitlevas kandes asendatakse punkt 6 veerus „Konkreetne erand vahepealseks kasutamiseks või muu täpsustus” järgmisega:
                              
                                          „6.
                                       
                                       
                                          Niipea, kui Euroopa Standardikomitee (CEN) on standardid vastu võtnud, kasutatakse neid analüütiliste katsemeetoditena, et kontrollida ainete, valmististe ja toodete vastavust lõigetele 1 ja 2. Iga muud analüüsimeetodit, mille kohta kasutaja suudab tõendada, et see on samavõrra tulemuslik, võib kasutada Euroopa Standardikomitee standardite asendusena.”;
                                       
                                    
                        
                              b)
                           
                           
                              lisatakse järgmine kanne:
                              
                                          Aine
                                       
                                       
                                          CASi nr
                                       
                                       
                                          EÜ number
                                       
                                       
                                          Konkreetne erand vahepealseks kasutamiseks või muu täpsustus
                                       
                                    
                                          „endosulfaan
                                       
                                       
                                          115–29-7
                                          959–98-8
                                          33213-65–9
                                       
                                       
                                          204–079-4
                                       
                                       
                                          
                                                      1.
                                                   
                                                   
                                                      Enne 10. juulit 2012 või osutatud kuupäeval valmistatud, koostisainena endosulfaani sisaldavate toodete turuleviimine ja kasutamine on lubatud kuni 10. jaanuarini 2013.
                                                   
                                                
                                                      2.
                                                   
                                                   
                                                      Lubatakse turule viia ja kasutada endosulfaani koostisainena sisaldavaid tooteid, mis on juba kasutuses enne 10. juulit 2012 või osutatud kuupäeval.
                                                   
                                                
                                                      3.
                                                   
                                                   
                                                      Punktides 1 ja 2 osutatud toodetele kohaldatakse artikli 4 lõike 2 kolmandat ja neljandat lõiku.”
                                                   
                                                
                                    
                        
            
                  2.
               
               
                  B osasse lisatakse järgmised kanded:
                  
                              Aine
                           
                           
                              CASi nr
                           
                           
                              EÜ number
                           
                           
                              Konkreetne erand vahepealseks kasutamiseks või muu täpsustus
                           
                        
                              „heksaklorobutadieen
                           
                           
                              87–68-3
                           
                           
                              201–765-5
                           
                           
                              
                                          1.
                                       
                                       
                                          Enne 10. juulit 2012 või osutatud kuupäeval valmistatud, koostisainena heksaklorobutadieeni sisaldavate toodete turuleviimine ja kasutamine on lubatud kuni 10. jaanuarini 2013.
                                       
                                    
                                          2.
                                       
                                       
                                          Lubatakse turule viia ja kasutada heksaklorobutadieeni koostisainena sisaldavaid tooteid, mis on juba kasutuses enne 10. juulit 2012 või osutatud kuupäeval.
                                       
                                    
                                          3.
                                       
                                       
                                          Punktides 1 ja 2 osutatud toodetele kohaldatakse artikli 4 lõike 2 kolmandat ja neljandat lõiku.
                                       
                                    
                        
                              polüklooritud naftaleenid (1)
                              
                           
                           
                               
                           
                           
                               
                           
                           
                              
                                          1.
                                       
                                       
                                          Enne 10. juulit 2012 või osutatud kuupäeval valmistatud, koostisainena polüklooritud naftaleene sisaldavate toodete turuleviimine ja kasutamine on lubatud kuni 10. jaanuarini 2013.
                                       
                                    
                                          2.
                                       
                                       
                                          Lubatakse turule viia ja kasutada polüklooritud naftaleene koostisainena sisaldavaid tooteid, mis on juba kasutuses enne 10. juulit 2012 või osutatud kuupäeval.
                                       
                                    
                                          3.
                                       
                                       
                                          Punktides 1 ja 2 osutatud toodetele kohaldatakse artikli 4 lõike 2 kolmandat ja neljandat lõiku.
                                       
                                    
                        
                              kloro-C10–13-alkaanid (lühiahelalised klooritud parafiinid, SCCPd)
                           
                           
                              85535-84–8
                           
                           
                              287–476-5
                           
                           
                              
                                          1.
                                       
                                       
                                          Erandina lubatakse toota, turule viia ja kasutada aineid või valmistisi, milles SCCPde kui koostisainete kontsentratsioon on alla 1 massiprotsendi.
                                       
                                    
                                          2.
                                       
                                       
                                          Erandina ja tingimusel, et liikmesriik esitab komisjonile hiljemalt 2015. aastal ja edaspidi iga nelja aasta järel aruande SCCPde kasutamisest kõrvaldamise edenemise kohta, lubatakse toota, viia turule ja kasutada järgmisi rakendusi:
                                          
                                                      a)
                                                   
                                                   
                                                      leegiaeglustajana kummis, mida kasutatakse kaevandustööstuse konveierilintides;
                                                   
                                                
                                                      b)
                                                   
                                                   
                                                      leegiaeglustajana tammide tihendusmaterjalides.
                                                   
                                                
                                    
                                          3.
                                       
                                       
                                          Enne 10. juulit 2012 või osutatud kuupäeval valmistatud, koostisainena SCCPsid sisaldavate toodete turuleviimine ja kasutamine on lubatud kuni 10. jaanuarini 2013.
                                       
                                    
                                          4.
                                       
                                       
                                          Lubatakse turule viia ja kasutada SCCPsid koostisainena sisaldavaid tooteid, mis on juba kasutuses enne 10. juulit 2012 või osutatud kuupäeval.
                                       
                                    
                                          5.
                                       
                                       
                                          Punktides 1 ja 2 osutatud toodetele kohaldatakse artikli 4 lõike 2 kolmandat ja neljandat lõiku.
                                       
                                    Niipea, kui uus teave kasutamise üksikasjade ja ohutumate asendusainete või -tehnoloogia kohta on kättesaadav, vaatab komisjon kõik punktis 2 sätestatud erandid läbi, et kõrvaldada SCCPd järk-järgult kasutusest.
                           
                        
            
         (1)  Polüklooritud naftaleenid on keemilised ühendid, mis sisaldavad naftaleenitsüklit, milles üks vesinikuaatom või mitu vesinikuaatomit on asendatud klooriaatomitega.”